གནས་ཆུང་ཆོས་ཀྱི་རྒྱལ་པོ་ནི་སློབ་དཔོན་པདྨ་སམ་བྷ་ཝས་ཆོས་འཁོར་བསམ་ཡས་ཀྱི་དཀོར་སྲུང་དུ་མངའ་གསོལ།ཆོས་སྐྱོང་དེ་ཉིད་རི་བོ་དགེ་ལྡན་པའམ་བཀའ་གདམས་གསར་མ་བས་ཀྱང་བརྟེན་སྲོལ་བྱུང་།དེ་ཉིད་ཀྱི་འབྱུང་ཁུངས་ནི་བཀའ་གདམས་པའི་ཡབ་རྒན་འབྲོམ་སྟོན་པ་ཉིད་ལ་ཐུག་ཡོད།དེ་ཡང་འབྲོམ་སྟོན་པ་མངའ་རིས་སུ་ཇོ་བོའི་དྲུང་དུ་ཕེབས་སྐབས་ཆོས་སྐྱོང་འདིས་གྲོགས་དན་མཛད་ཚུལ་ཞིག་འབྲོམ་སྟོན་པའི་རྣམ་ཐར་དུ་གསལ།དེ་ཡང་འབྲོམ་སྟོན་པའི་རྣམ་ཐར་ཞིག་ལས་འདི་ལྟར་འབྱུང་།དེ་ནས་མི་གྲོང་མ་བརྒྱུད་པར་བྱང་ལམ་ནས་ཐེགས་པས།དང་པོར་མི་ངོ་མི་ཤེས་པ་ཞིག་གིས་ལམ་སྣེ་བྱས།ལམ་ཁ་ཞིག་ཏུ་ཁོ་ན་རེ།ད་སྣ་ཤུད་ཀྱི་འཁྲུགས་པ་ལངས་པས་ང་འགྲོ་དགོས་ཟེར་ནས་ཚུབ་མར་རེངས་ཀྱིས་སོང་།དུས་ཕྱིས་ཀྱང་འབྲོམ་གྱི་ཞལ་ནས།དེ་པེ་དཀར་དུ་འདུགཆོས་གཤའ་མར་བྱེད་ན་ཁོང་ཡང་ཆོས་སྐྱོང་བཟང་པོར་འདུག་གསུང་།ཞེས་འབྱུང་བས་སྤྱིར་ན་བཀའ་གདམས་ལྷ་ཆོས་བདུན་ལྡན་ཞེས་ལྷ་སྲུང་སོགས་མང་པོ་གསོལ་གསོལ་མཆོད་མཆོད་ལ་མི་མཉེས་ཀྱང་འབྲོམ་སྟོན་པས་པེ་དཀར་ལ་དམིགས་བསལ་གྱིས་བསྔགས་པ་བརྗོད་པ་དེ་ནི་བཀའ་གདམས་གསར་མ་སྟེ་རི་བོ་དགེ་ལྡན་པས་ཀྱང་གནས་ཆུང་ཆོས་རྒྱལ་བརྟེན་སྲོལ་བྱུང་བའི་རྒྱུ་མཚན་གཅིག་ཡིན།